ms sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id ms id ms id ms id id id id ms ms id ms ms id id ms id id id ms id id id id id id id ms it ms id ms id ms ms ms id ms id id ms ms lt en en id id ms id id id id ms id id ms id id id id id ms id en id ms ms ms de id ms ceb id ms id ms en ms id ms ms en en en en en en en en id id id id ms en id id jv ms id id it es id id en id ms ms ms ms ms ms
Jerawat Dalam Telinga? JANGAN Pandai-pandai Pecahkannya!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sakit Kalau Ada Jerawat Tumbuh Dalam Telinga, Tapi Jangan Pecahkan, Ya! BAHAYA
Ditulis oleh Asyikin Md Isa Disemak pada 05/05/2021
Disemak secara perubatan oleh Dr. Ahmad Wazir Aiman
Jerawat dalam telinga adalah keadaan yang jarang untuk terjadi. Tetapi memecahkan akne bukan kaedah terbaik untuk menghilangkannya. Ikuti cara rawatan di rumah ini.
Akne atau jerawat secara umumnya dianggap sebagai isu yang sering dialami individu remaja. Pun begitu ia juga boleh terjadi pada semua peringkat usia.
Akne boleh terbentuk di mana-mana bahagian tubuh. Namun ia sering wujud pada kawasan yang mempunyai kelenjar minyak paling banyak.
Ini terutamanya pada bahagian wajah dan belakang badan.
Jangan terkejut jika muncul jerawat dalam telinga. Ia bukanlah satu kebiasaan untuk terjadi tetapi ia boleh berlaku.
Anda tidak perlu bimbang, ada cara rawatan yang boleh membantu menyelesaikannya.
Punca jerawat dalam telinga
Sebelum kita mengetahui cara rawatan yang boleh dilakukan, jom fahami terlebih dahulu bagaimana masalah tersebut boleh terjadi.
Pada bahagian luar dan saluran telinga luar terdapat sel kulit, sel rambut dan kelenjar yang menghasilkan minyak.
Itu semua adalah ‘ramuan’ untuk membentuk jerawat.
Akne muncul apabila pori tersumbat dengan sel-sel kulit mati dan sebum – yang merupakan minyak semula jadi, berfungsi melindungi kulit dan membantu mengekalkan kelembapan.
Bakteria juga boleh menyebabkan akne.
Maka sebarang bakteria atau kekotoran di dalam telinga boleh mengakibatkan jerawat.
Antara penyebab lain jerawat dalam telinga adalah:
Pendedahan kepada persekitaran kotor atau berhabuk
Kelenjar di telinga menghasilkan terlalu banyak minyak
Berkongsi putik kapas telinga dengan individu lain
Menggunakan fon telinga atau fon kepala yang kotor
Memasukkan benda ke dalam telinga, termasuklah jari
Bersentuhan dengan air yang tidak bersih, menyebabkan swimmer’s ear atau otitis externa
Ketidakseimbangan hormon, seperti semasa akil baligh
Tindik telinga yang dijangkiti atau kotor
Memakai topi atau topi keledar untuk tempoh masa yang lama
Tindak balas alahan terhadap produk rambut atau kecantikan yang termasuk ke dalam saluran telinga
Bolehkah pecahkan jerawat dalam telinga?
Jadi apakah cara rawatan terbaik untuk masalah akne ini? Pecahkan sahaja?
Sebenarnya, kaedah terbaik adalah untuk mengelakkan daripada memecahkan jerawat dalam telinga.
Ini terutamanya jika ia terbentuk pada saluran telinga.
Tindakan memecahkannya boleh menyebabkan nanah dan bakteria tertolak masuk ke dalam liang yang lebih dalam.
Keadaan tersebut sekali gus akan mengakibatkan gejala tambahan, seperti radang dan jangkitan.
Telinga adalah bahagian yang sensitif dan jika jerawat yang dipecahkan dijangkiti, ia boleh menyebabkan masalah lebih teruk.
Selain itu kerosakan kulit dan parut juga boleh terjadi.
Sekiranya masalah akne tersebut menjejaskan aktiviti harian, ia perlu dikeluarkan oleh doktor bagi menghindarkan sebarang komplikasi.
Ketahui cara rawatan yang sesuai
Terdapat beberapa kaedah rawatan sesuai dicuba pada kawasan telinga yang sensitif.
Mampatan panas atau pad pemanas boleh mengurangkan keradangan dan kerengsaan. Ia dapat melembutkan akne untuk membawa nanah ke permukaan.
Sekiranya jerawat kering dengan cara rawatan ini, anda perlu membersihkan bahagian tersebut menggunakan sabun ringan.
Pembersih dengan witch hazel boleh membantu mencegah jangkitan.
Selain itu, terdapat juga ubat yang boleh dibeli di farmasi atau preskripsi daripada doktor yang dapat merawat jerawat dalam telinga ini, antaranya:
Ubat sapu alkohol (rubbing alcohol)
Produk yang mengandungi asid salisilat
Ubat antiradang bukan steroid (NSAID), seperti ibuprofen atau naproxen
Untuk jerawat yang teruk, doktor biasanya akan mengesyorkan ubat topikal atau sistematik yang diperbuat daripada vitamin A.
Krim Tretinoin adalah salah satu yang paling biasa digunakan.
Isotretinoin juga boleh digunakan, namun kebiasaannya untuk masalah akne yang paling teruk.
Jerawat dalam telinga dapat dicegah dengan mengamalkan penjagaan kebersihan telinga yang baik.
Mencuci dan membersihkan telinga secara berkala untuk mengurangkan sel kulit mati dan sebum
Tidak memasukkan benda asing ke telinga
Mengelakkan berenang dalam air kotor
Buka topi atau topi keledar untuk seketika jika dipakai untuk tempoh lama
Sekiranya akne tidak bertindak balas terhadap kaedah yang dilakukan, pakar dermatologi boleh membantu untuk menentukan cara rawatan dan pencegahan terbaik.
Mereka akan mengenal pasti tahap jerawat yang terbentuk dan mengesyorkan ubat-ubatan atau kaedah rawatan di rumah untuk mencegah timbulnya masalah.
Walau apa pun, individu yang memulakan kaedah rawatan baharu, perlu bersabar kerana ia akan memerlukan masa untuk dapat melihat keberkesanannya.
Adakah ia benar-benar jerawat dalam telinga?
Walaupun kebanyakan bintik dalam telinga adalah jerawat, tapi wujud keadaan lain yang boleh menyebabkan benjolan sama seakan akne.
Oleh sebab kita tidak boleh melihat ke dalam telinga sendiri, maka wujud risiko benjolan di dalam dan di sekitar telinga disebabkan masalah kesihatan lain, seperti:
Merupakan benjolan kecil di bawah kecil yang tampak seperti tidak membesar atau tumbesaran yang sangat perlahan
Luka kecil dekat telinga boleh menyebabkan tisu keloid muncul.
Tisu parut berwarna gelap ini boleh berkembang jauh lebih besar daripada luka asal.
Pertumbuhan kulit yang tidak berbahaya.
Ia tampak seperti kawasan kulit yang tinggi dan berwarna kecoklatan.
Keadaan kulit jarang berlaku. Ia menyerupai benjolan jerawat dengan bahagian tepi yang meninggi.
Biasanya boleh terjadi kepada individu yang memakai cermin mata.
5. Bisul atau jerawat buta
Hampir sama dengan jerawat, tetapi lebih mendalam pada kulit dan boleh mengakibatkan kesakitan serta keradangan.
6. Karsinoma sel basal
Walaupun jarang berlaku, kemungkinan benjolan di telinga merupakan pertumbuhan tumor.
Jika tidak pasti mengenai benjolan dalam telinga, anda disarankan untuk melakukan pemeriksaan doktor bagi mendapatkan diagnosis dan cara rawatan yang tepat.
Hello Health Group tidak menawarkan nasihat perubatan, diagnosis atau rawatan.
All been accessed on Jan 18, 2021 from
Boleh Ke Atasi Masalah Jerawat Dengan Pimple Patch? Jom Selidik Keberkesanannya
Kulit Alami Jerawat Teruk? Mungkin Ia Ada Kaitan Dengan Usus Kotor!
Ditulis oleh Asyikin Md Isa Disemak pada 05/05/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.